Վերջինս հայտնեց, որ ինքնաբուխ ցույցերը մեկնարկեցին, քանի որ չկար հստակ պատասխան, թե ինչի համար են գործարանը փակում: Պարզապես աշխատակիցները լսել էին, որ գործարանը պետք է փակվի և սկսեցին իրականացնել բողոքի ցույցեր, քանի որ չկային հստակ պատասխաններ: «Ակցիայի մասնակիցները Կառավարությանը առաջարկ-պահանջներ ներկայացրեցին, որոնցից մեկն այն է, որ արտանետումների թույլատրելի ծավալը բարձրացնեն: Այս պահի դրությամբ գործարանն իրավունք ունի արտանետելու մոտ 6000 տոննա ծծմբային անհիդրիդ, սակայն արտանետում է 33 000 տոննա: Բնականաբար, տեսչական մարմնի ստուգումներից հետո գործարանը տուգանվել էր 380 մլն դրամով: Պահանջներից մեկն այն է, որ գործարանը չի կարող այդ տրված նորմաների սահմաններում արտանետումներ իրականացնել և պահանջում է, որպեսզի կառավարությունն օրենքով թույլ տա իրենց 38 000 տոննա արտանետելու իրավունք, այսինքն 33 000-ից էլ բարձր: Նրանց պնդմամբ, դա թույլ կտա, որպեսզի իրենք այդ ծավալներով ապահովեն գործարանի գոյատևումը: